Ortulana Oferdučijo

Palaimintoji Ortulana arba Ortulana Asyžietė (, tikr. Hortulana Fiumi, XII a. – iki 1238 m. Asyžius) – Romos katalikų bažnyčios palaimintoji. Šv. Klaros vienuolyno vienuolė. Šventųjų Klaros, Agnietės ir Beatričės motina.

Kilusi iš kilmingos riterių Fiumių giminės. Apie 1180 m. ištekėjo už Favaronės Ofredučio. Ortulana visame Asyžiuje garsėjo savo pamaldumu. Gailestingumo darbams subūrė kilmingų moterų būrelį, kurios šelpė vargšus. Dalyvavo piligriminėse kelionėse į Šventąją Žemę, Romą prie apaštalų kapo bei į šv. Mykolo šventovę Gargano kalne.Hortulana

Pasak legendos, kelionės į Šventąją Žemę metu Sinajaus kalne grupę, su kuria ji keliavo, užpuolė plėšikai. Ortulana meldė šventosios Kotrynos (kankinės, Egipto globėjos) pagalbos, pažadėdama, kad jei išsigelbės, pavadins savo pirmąją dukrą jos vardu. Tačiau vėliau Jeruzalėje besimelsdama ji išvydo regėjimą: iš jos įsčių išaugo šakelė su trimis šviečiančiais ūgliais, ir ji suprato, kad tai ženklas, jog ji turės tris dukteris, kurios bus pasaulio šlovė.

Artėjant pirmojo kūdikio gimimui, Ortulana baiminosi artėjančio gimdymo, tad nuėjusi į bažnyčią karštai meldė Dievo jai padėti. Pasakojama, jog ji aiškiai išgirdusi žodžius: „Nesibaimink moterie, nes tu laimingai pagimdysi šviesą, kuri apšvies pasaulį“Armstrong R. J. OFM. Clare of Assisi Early documents. New York, 1988, p.10–11.. Pirmagimė buvo pavadinta Klaros vardu (iš  „šviesus, spindintis“)Klara Asyžietė. Laiškai, regula ir testamentas. Vilnius: Aidai, 1995, p. 7–9.. Vėliau gimė dar dvi dukterys: Agnietė (pakrikštyta Kotrynos vardu) ir Beatričė. Gali būti, kad šeimoje buvo ir du sūnūs: Bosonė ir Penendas.

Po vyro mirties apsigyveno San Damiano vienuolyne pas savo dukteris. Mirė iki 1238 m. Palaimintosios Ortulanos palaikai palaidoti prie jos dukterų Asyžiaus Šv. Klaros bažnyčioje.

Jos šventę pranciškonai mini sausio 2 d., o bažnytiniame kalendoriuje ji minima rugpjūčio 18 d.

 Šaltiniai 

Kategorija:Katalikų šventieji
Kategorija:Italijos vienuoliai
Kategorija:Pranciškonai